Пенчо Славейков
Пустинята на скръбний ми живот…

chitanka.info

Пустинята на скръбний ми живот

и зной, и знойни вихри я сушат.

И с леки сенки само я сенят

рой облаци от знойний небосвод.

Те с леки сенки само я сенят —

и отминават бързо в своя път.

И рядко само сълзния порой —

изврял от мъки — ръси нейний зной.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.